LLOP i BAYO, Francesc - Les campanes del Campanomòbil tornen al seu campanar original
Les campanes del Campanomòbil tornen al seu campanar original
La Generalitat Valenciana, titular de les quatre campanes del Campanomòbil, ha decidit que aquestes tornen al seu campanar original, dintre la restauració de l'antiga església de Sant Francesc Xavier, que ara serà una sala mulitusos, en el conjunt d'edificis de la Conselleria de Cultura, Educació i Esport.
Les campanes han sigut hui desmuntades del Campanomòbil i s'ha iniciat un procés de restauració que culminarà amb la ubicació de les quatre en la sala de campanes, de manera que estiguen dotades de sengles electromalls per tocar els quarts, les mitges i les hores. Les campanes estaran instal·lades de manera que es podran voltejar manualment, en ocasions extraordinàries.
Es tanca aixi un cicle de quatorze anys, en el qual el Campanomòbil ha mostrat, en directe, en dotzenes d'actuacions, la manera tradicional de tocar campanes. Va servir per acostar a la gent a les campanes, i també fou una important escola per xiquets i per adults, que per primera vegada en la seua vida "tocaven" (en sentit físic i metafòric) campanes.